CELEX: 
Language: lt
Date: 2018-04-27 00:00:00
Title: KOMISIJOS DELEGUOTASIS REGLAMENTAS (ES) …/... kuriuo iš dalies keičiamas ir ištaisomas Komisijos deleguotasis reglamentas (ES) 2017/655, kuriuo Europos Parlamento ir Tarybos reglamentas (ES) 2016/1628 papildomas nuostatomis dėl eksploatuojamų vidaus degimo variklių, sumontuotų ne keliais judančiuose mechanizmuose, išmetamų dujinių teršalų stebėsenos

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               Sąvoka „ne keliais judantys mechanizmai“ apima įvairiausius mechanizmus, tarp jų nedidelius rankinius prietaisus (vejapjoves, grandininius pjūklus ir kt.), statybos mašinas (ekskavatorius, krautuvus, buldozerius ir kt.) arba žemės ūkio ir ūkininkavimo techniką (kombainus, kultivatorius ir kt.), taip pat drezinas, lokomotyvus ir vidaus vandenų laivus.
            
            
               Ne keliais judančiuose mechanizmuose sumontuotų variklių tipo patvirtinimo reikalavimai nustatyti Europos Parlamento ir Tarybos direktyvoje 97/68/EB
                  1
               , panaikintoje Europos Parlamento ir Tarybos reglamentu (ES) 2016/1628
                  2
               , ir dvejuose Komisijos deleguotuosiuose aktuose bei viename įgyvendinimo akte, kurie taikomi atitinkamai nuo 2017 m. sausio 1 d. ir nuo 2017 m. gegužės 3 d. 
            
            
               Europos Komisija siekia labiau patobulinti reikalavimus, susijusius su eksploatuojant ne keliais judančių mechanizmų vidaus degimo variklius išmetamų teršalų kiekio stebėsena, iš dalies pakeisdama Komisijos deleguotąjį reglamentą (ES) 2017/655
                  3
               , atsižvelgdama į pramonės ir valstybių narių patirtį, sukauptą tvirtinant pirmuosius variklių tipus.
            
            
               2.KONSULTACIJOS PRIEŠ PRIIMANT AKTĄ
            
            
               Rengdama šį teisės aktą, Komisija surengė atitinkamas konsultacijas su suinteresuotųjų pramonės sektoriaus subjektų, socialinių partnerių ir valstybių narių ekspertais.
            
            
               Šis aktas buvo paskelbtas Geresnio reglamentavimo portale ir dėl jo buvo viešai konsultuotasi 2018 m. vasario 1 d. – kovo 1 d.; nebuvo gauta jokių pastabų.
            
            
               3.DELEGUOTOJO AKTO TEISINIAI ASPEKTAI
            
            
               Šio deleguotojo akto teisinis pagrindas yra 2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB.
            
            
               KOMISIJOS DELEGUOTASIS REGLAMENTAS (ES) …/...
            
            
               2018 04 27
            
            
               kuriuo iš dalies keičiamas ir ištaisomas Komisijos deleguotasis reglamentas (ES) 2017/655, kuriuo Europos Parlamento ir Tarybos reglamentas (ES) 2016/1628 papildomas nuostatomis dėl eksploatuojamų vidaus degimo variklių, sumontuotų ne keliais judančiuose mechanizmuose, išmetamų dujinių teršalų stebėsenos
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2016 m. rugsėjo 14 d. Europos Parlamento ir Tarybos reglamentą (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB
                  4
               , ypač į jo 19 straipsnio 2 dalį,
            
            
               kadangi:
            
            
               (1)Komisijos deleguotajame reglamente (ES) 2017/655
                  5
               , be kita ko, yra nustatytos eksploatuojant ne keliais judančių mechanizmų vidaus degimo variklius išmetamų teršalų kiekio stebėsenos procedūros;
            
         
         
            
               (2)Reglamento (ES) 2016/1628 III priedo III-1 lentelėje nustatyta privaloma jo taikymo tais atvejais, kai tvirtinamas NRE-v-5 pakategorės variklių ES tipas ir jie pateikiami rinkai, pradžios data yra metais vėlesnė nei NRE-v-6 pakategorės variklių;
            
            
               (3)todėl, siekiant sudaryti lengvesnes sąlygas šių mažesnės galios intervalų NRE-v-5 pakategorės variklių gamintojams laikytis terminų, iki kurių Deleguotajame reglamente (ES) 2017/655 nurodytoms patvirtinimo institucijoms turi būti pateikti bandymo rezultatai, reikėtų sumažinti eksploatuojamų ne keliais judančiuose mechanizmuose sumontuotų tos pakategorės vidaus degimo variklių, su kuriais atliekami dujinių išmetamųjų teršalų kiekio stebėsenos bandymai, eksploatavimo tarpsnį; 
            
            
               (4)siekiant aiškumo, Deleguotojo reglamento (ES) 2017/655 5 priedėlyje turėtų būti nustatyta, kad atliktas etaloninis darbas ir etaloninė CO2 masė, kuriuos gamintojas naudoja apskaičiuodamas tam tikro tipo variklių ar bet kokio tipo variklių, priklausančių prie tos pačios variklių šeimos, išmetamų dujinių teršalų kiekį, yra nurodyti variklių tipo arba variklių šeimos ES tipo patvirtinimo sertifikato papildyme, nustatytame Komisijos įgyvendinimo reglamento (ES) 2017/656
                  6
                IV priede, pateiktame šablone;
            
            
               (5)siekiant išvengti klaidų suapvalinant apskaičiuotą dujinių išmetamųjų teršalų kiekį, reikėtų patikslinti, kad taikytinos išmetamųjų teršalų kiekio ribinės vertės yra nurodytos Reglamento (ES) 2016/1628 18 straipsnio 2 dalyje;
            
            
               (6)siekiant užtikrinti Deleguotojo reglamento (ES) 2017/655 vidinį nuoseklumą ir tą reglamentą suderinti su Komisijos deleguotuoju reglamentu (ES) 2017/654
                  7
               , reikėtų pakoreguoti tam tikrus matavimo vienetus;
            
            
               (7)paskelbus Deleguotąjį reglamentą (ES) 2017/655, aptikta įvairaus pobūdžio klaidų, kaip antai susijusių su netinkamu pareigų paskirstymu ir klaidingomis lygtimis, kurias reikia ištaisyti;
            
            
               (8)todėl Deleguotasis reglamentas (ES) 2017/655 turėtų būti atitinkamai iš dalies pakeistas ir ištaisytas,
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Deleguotojo reglamento (ES) 2017/655 pakeitimai
            
            
               (1)įterpiamas šis 3a straipsnis:
            
            
               „3a straipsnis
            
            
               Pereinamojo laikotarpio nuostatos
            
            
               1.Nepaisant taikomų šio reglamento su pakeitimais, padarytais Komisijos deleguotuoju reglamentu (ES) 2018/[OJ Please insert the number of this Regulation], nuostatų, patvirtinimą suteikiančios institucijos ir toliau iki 2018 m. gruodžio 31 d. suteikia variklių arba variklių šeimų ES tipo patvirtinimą pagal šį nuo [OJ Please insert the date immediately preceding the date of entry into force of this Regulation] taikytinos redakcijos reglamentą.
            
            
               2.Nepaisant taikomų šio reglamento su pakeitimais, padarytais Komisijos deleguotuoju reglamentu (ES) 2018/[Please insert the number of this Regulation], nuostatų, valstybės narės iki 2019 m. birželio 30 d. leidžia pateikti rinkai variklius, kurių tipas patvirtintas pagal šį nuo [OJ Please insert the date immediately preceding the date of entry into force of this Regulation] taikytinos redakcijos reglamentą.“;
            
            
               (2)Deleguotojo reglamento (ES) 2017/655 priedas iš dalies keičiamas pagal šio reglamento I priedą.
            
            
               2 straipsnis
            
            
               Deleguotojo reglamento (ES) 2017/655 pataisos
            
            
               Deleguotojo reglamento (ES) 2017/655 priedas ištaisomas pagal šio reglamento II priedą.
            
            
               3 straipsnis
            
         
         
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2018 04 27
            
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        1997 m. gruodžio 16 d. Europos Parlamento ir Tarybos direktyva 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (OL L 59, 1998 2 27, p. 1).
               
               
                  
                     (2)
                  
                        2016 m. rugsėjo 14 d. Europos Parlamento ir Tarybos reglamentas (ES) 2016/1628 dėl reikalavimų, susijusių su ne keliais judančių mechanizmų vidaus degimo variklių dujinių ir kietųjų dalelių išmetamųjų teršalų ribinėmis vertėmis ir tipo patvirtinimu, kuriuo iš dalies keičiami reglamentai (ES) Nr. 1024/2012 ir (ES) Nr. 167/2013 ir iš dalies keičiama bei panaikinama Direktyva 97/68/EB (OL L 252, 2016 9 16, p. 53).
               
               
                  
                     (3)
                  
                        2016 m. gruodžio 19 d. Komisijos deleguotasis reglamentas (ES) 2017/655, kuriuo Europos Parlamento ir Tarybos reglamentas (ES) 2016/1628 papildomas nuostatomis dėl eksploatuojamų vidaus degimo variklių, sumontuotų ne keliais judančiuose mechanizmuose, išmetamų dujinių teršalų stebėsenos (OL L , 2017 4 13, p. 334).
               
               
                  
                     (4)
                  
                        OL L 252, 2016 9 16, p. 53. 
               
               
                  
                     (5)
                  
                        2016 m. gruodžio 19 d. Komisijos deleguotasis reglamentas (ES) 2017/655, kuriuo Europos Parlamento ir Tarybos reglamentas (ES) 2016/1628 papildomas nuostatomis dėl eksploatuojamų vidaus degimo variklių, sumontuotų ne keliais judančiuose mechanizmuose, išmetamų dujinių teršalų stebėsenos (OL L 102, 2017 4 13, p. 334).
               
               
                  
                     (6)
                  
                        2016 gruodžio 19 d. Komisijos įgyvendinimo reglamentas (ES) 2017/656, kuriuo pagal Europos Parlamento ir Tarybos reglamentą (ES) 2016/1628 nustatomi su ne keliais judančių mechanizmų vidaus degimo variklių išmetamųjų teršalų ribinėmis vertėmis ir tipo patvirtinimu susiję administraciniai reikalavimai (OL L 102, 2017 4 13, p. 364).
               
               
                  
                     (7)
                  
                        2016 m. gruodžio 19 d. Komisijos deleguotasis reglamentas (ES) 2017/654, kuriuo Europos Parlamento ir Tarybos reglamentas (ES) 2016/1628 papildomas techniniais ir bendraisiais reikalavimais, susijusiais su ne keliais judančių mechanizmų vidaus degimo variklių išmetamųjų teršalų ribinėmis vertėmis ir tipo patvirtinimu (OL L 102, 2017 4 13, p. 1).
               
            
      
    ---documentbreak--- 
      
         
         
            
               I PRIEDAS
            
            
               Deleguotojo reglamento (ES) 2017/655 priedas iš dalies keičiamas taip:
            
            
               (1)2.6.1.1 ir 2.6.1.2 punktai pakeičiami taip:
            
            
               „2.6.1.1. Išbandomi 9 varikliai, kurių eksploatavimo tarpsnis yra trumpesnis nei a proc. teršalų išmetimo sistemos ilgaamžiškumo laikotarpio, remiantis 1 lentele; bandymų rezultatai pateikiami patvirtinimo institucijai iki 2022 m. gruodžio 31 d. 
            
            
               2.6.1.2. Išbandomi 9 varikliai, kurių eksploatavimo tarpsnis yra ilgesnis nei b proc. teršalų išmetimo sistemos ilgaamžiškumo laikotarpio, remiantis 1 lentele; bandymų protokolai pateikiami patvirtinimo institucijai iki 2024 m. gruodžio 31 d.“;
            
            
               (2)2.6.1.3 punkte pridedama ši 1 lentelė:
            
            
               „1 lentelė
            
            
               % teršalų išmetimo sistemos ilgaamžiškumo laikotarpio vertės
            
            
                     
                        Pasirinkto variklio etaloninė galia (kW)
                     
                  
                  
                     
                        a
                     
                  
                  
                     
                        b
                     
                  
               
                     
                        56 ≤ P < 130
                     
                  
                  
                     
                        20
                     
                  
                  
                     
                        55
                     
                  
               
                     
                        130 ≤ P ≤ 560
                     
                  
                  
                     
                        30
                     
                  
                  
                     
                        70“;
                     
                  
               
               (3)2.6.2.1 punktas pakeičiamas taip:
            
            
               „2.6.2.1.Pirmųjų 9 variklių bandymų rezultatai pateikiami praėjus ne daugiau kaip 12 mėnesių nuo pirmojo variklio sumontavimo ne keliais judančiame mechanizme, bet ne vėliau kaip praėjus 18 mėnesių nuo patvirtinto variklių tipo arba variklių šeimos variklių gamybos pradžios. “;
            
            
               (4)3.1.1 punktas pakeičiamas taip:
            
            
               „3.1.1. Eksploatacijos stebėsenos bandymą gali atlikti ne keliais judančių mechanizmų naudotojas, kuris nėra įprastas profesionalus naudotojas, jeigu gamintojas tipo patvirtinimo institucijai įrodo, kad paskirtas naudotojas įgijo pakankamai įgūdžių ir žinių, kad galėtų valdyti ne keliais judantį mechanizmą.“;
            
            
               (5)3 priedėlio 4.1 punkto lentelė pakeičiama taip:
            
            
               „Lentelė. 
            
            
               Leidžiamieji nuokrypiai
            
            
                     
                        Regresijos tiesės koeficientas m
                     
                  
                  
                     
                        0,9–1,1 (rekomenduojama)
                     
                  
               
                     
                        Determinacijos koeficientas r2
                     
                  
                  
                     
                        ne mažesnis kaip 0,90 (privaloma)“;
                     
                  
               
               (6)5 priedėlis iš dalies keičiamas taip:
            
            
               (a)prieš 1 paveikslą įterpiamas šis 2.1.5 punktas:
            
         
         
            
               „2.1.5.Tam tikro tipo variklio arba visų prie tos pačios variklių šeimos priklausančių tipų variklių atliktas etaloninis darbas ir etaloninė CO2 masė yra nurodyti variklių tipo arba variklių šeimos ES tipo patvirtinimo sertifikato papildymo, nustatyto Komisijos įgyvendinimo reglamento (ES) 2017/656* IV priede, 11.3.1 ir 11.3.2 punktuose.
            
            
               ________________________
            
            
               *2016 m. gruodžio 19 d. Komisijos įgyvendinimo reglamentas (ES) 2017/656, kuriuo pagal Europos Parlamento ir Tarybos reglamentą (ES) 2016/1628 nustatomi su ne keliais judančių mechanizmų vidaus degimo variklių išmetamųjų teršalų ribinėmis vertėmis ir tipo patvirtinimu susiję administraciniai reikalavimai (OL L 102, 2017 4 13, p. 364).“;
            
            
               (b)3 punktas pakeičiamas taip:
            
            
               „3. Apskaičiuoto dujinių išmetamųjų teršalų kiekio suapvalinimas
            
            
               Galutiniai bandymo rezultatai pagal standartą ASTM E 29–06b (standartinė reikšminių skaitmenų naudojimo bandymų duomenyse, siekiant nustatyti atitiktį specifikacijoms, praktika) apvalinami iki skaičiaus, apibrėžto pagal Reglamento (ES) 2016/1628 18 straipsnio 2 dalyje nustatytas taikytinas išmetamųjų teršalų ribines vertes, į dešinę nuo dešimtainės trupmenos kablelio esančių skaitmenų ir dar vieno papildomo reikšminio skaičiaus.“.
            
            
               
            
               II PRIEDAS
            
            
            
               Deleguotojo reglamento (ES) 2017/655 priedas ištaisomas taip:
            
            
               (1)5.1 punktas pakeičiamas taip:
            
            
               „5.1. EVĮ teikia duomenų srauto informaciją matavimo prietaisams arba nešiojamosios išmetamųjų teršalų matavimo sistemos (NITMS) duomenų registruotuvui pagal 7 priedėlyje nustatytus reikalavimus.“;
            
            
               (2)6.1–6.4 punktai pakeičiami taip:
            
            
               „6.1.Eksploatacijos stebėsenos bandymai atliekami pagal 1 priedėlį, naudojantis NITMS. 
            
            
               6.2. Gamintojai turi laikytis 2 priedėlyje nustatytos eksploatuojamų variklių, sumontuotų ne keliais judančiuose mechanizmuose, stebėsenos bandymų, naudojantis NITMS, procedūros. 
            
            
               6.3. Gamintojai turi laikytis 3 priedėlyje nustatytų procedūrų, taikomų iš anksto apdorojant duomenis, gautus atliekant ne keliais judančiuose mechanizmuose sumontuotų eksploatuojamų variklių stebėsenos bandymus, naudojantis NITMS. 
            
            
               6.4. Gamintojai turi laikytis 4 priedėlyje nustatytų procedūrų, kurių tikslas – nustatyti atliekant ne keliais judančiuose mechanizmuose sumontuotų eksploatuojamų variklių stebėsenos bandymus, naudojantis NITMS, galiojančius įvykius.“; 
            
            
               (3)8 punktas pakeičiamas taip:
            
            
               „8. Skaičiavimai 
            
            
               Gamintojai turi laikytis 5 priedėlyje nustatytų dujinių išmetamųjų teršalų kiekio apskaičiavimo, atliekant ne keliais judančiuose mechanizmuose sumontuotų eksploatuojamų variklių stebėsenos bandymus, naudojantis NITMS, procedūrų.“; 
            
         
         
            
               (4)10.1 punkto pirmas sakinys pakeičiamas taip:
            
            
               „Gamintojai parengia kiekvieno ne keliais judančiuose mechanizmuose sumontuoto eksploatuojamo variklio stebėsenos bandymo, naudojantis NITMS, protokolą.“;
            
            
               (5)5 priedėlis ištaisomas taip:
            
            
               (a)2.2.1 punktas pakeičiamas taip:
            
            
               „2.2.1.Su stabdymu susijusio dujinių išmetamųjų teršalų kiekio apskaičiavimas
            
            
               Su stabdymu susijęs dujinių išmetamųjų teršalų kiekis egas (g/kWh) apskaičiuojamas pagal kiekvieną vidurkinimo intervalą ir kiekvieną dujinį teršalą: 
            
            
            
               čia:
            
            
               –mi – dujinio išmetamojo teršalo masė i vidurkinimo intervale (g vidurkinimo intervale);
            
            
               –
                   – variklio atliktas darbas i vidurkinimo intervale (kWh).“;
            
            
               (b)2.2.3 punktas pakeičiamas taip:
            
            
               „2.2.3.Atitikties koeficientų apskaičiavimas
            
            
               Kiekvienam atskiram galiojančiam vidurkinimo intervalui ir kiekvienam atskiram dujiniam teršalui taikomi atitikties koeficientai apskaičiuojami taip: 
            
            
               
                  
            
            
               čia:
            
            
               –egas – su stabdymu susijusio dujinio išmetamojo teršalo kiekis (g/kWh);
            
            
               –L  – taikoma ribinė vertė (g/kWh).“;
            
            
               (c)2.3 punkte, pirmosios lygties paaiškinimų įtraukos, susijusios su 
                   ir 
                  , pakeičiamos taip:
            
            
               „– 
                   – CO2 masė, išmatuota nuo bandymo pradžios iki laiko tj,i (g);
            
            
               – 
                   – CO2 masė, nustatyta per NRTC (g);“;
            
         
         
            
               (d)2.3.1 punkte, lygties paaiškinimų įtrauka, susijusi su 
                  , pakeičiama taip:
            
            
               „– „
                   – didžiausia naudingoji galia, apibrėžta Reglamento (ES) 2016/1628 3 straipsnio 28 dalyje (kW).“;
            
            
               (e)2.3.2 punktas pakeičiamas taip:
            
            
               „2.3.2.Atitikties koeficientų apskaičiavimas
            
            
               Kiekvienam atskiram vidurkinimo intervalui ir kiekvienam teršalui taikomi atitikties koeficientai apskaičiuojami taip:
            
            
               
                  
            
            
               Kai 
               
                   (eksploatacijos koeficientas) ir 
            
            
               
                   (sertifikavimo koeficientas)
            
            
               čia: 
            
            
               –mi – dujinio išmetamojo teršalo masė i vidurkinimo intervale (g vidurkinimo intervale);
            
            
               –
                   – išmesto CO2 masė per i vidurkinimo intervalą (g);
            
            
               –
                   – variklio išmetamo CO2 masė, nustatyta per NRTC (g);
            
            
               –
                   – dujinio išmetamojo teršalo masė, atitinkanti per NRTC taikomą ribinę vertę (g).“;
            
            
               (6)8 priedėlio 2.8 punktas pakeičiamas taip:
            
            
               „2.8. Bendras variklio cilindrų darbinis tūris (cm3)“.